
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1612 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 


Σύσταση Εκκλησιαστικού Ιδρύματος με την επωνυ¬ 
μία «ΕΚΚΛΗΣΙΑΣΤΙΚΟΝ ΙΔΡΥΜΑ ΥΠΟΤΡΟΦΙΩΝ Ό 
ΑΓΙΟΣ ΜΗΝΑΣ” ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥ- 

ΘΕΡΟΥΠΟΛΕΩΣ». 1 

Σύσταση Εκκλησιαστικού Ιδρύματος με την επωνυ¬ 
μία «ΤΑΜΕΙΟΝ ΑΓΑΠΗΣ ΚΑΙ ΑΛΛΗΛΕΓΓΥΗΣ» ΤΗΣ 

ΙΕΡΑΣ ΜΗΤΡΟΠΟΛΕΩΣ ΣΥΡΟΥ». 2 

Σύσταση Εκκλησιαστικού Ιδρύματος με την επωνυμία 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑ- 
ΚΑ ΤΟΙΑΥΤΑ ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥ- 
ΘΕΡΟΥΠΟΛΕΩΣ. 3 


ΑΠΟΦΑΣΕΙ Σ 

Αριθμ. 4073 (1) 


Συστάση Εκκλησιαστικού Ιδρύματος με την επωνυμία 
«ΕΚΚΛΗΣΙΑΣΤΙΚΟΝ ΙΔΡΥΜΑ ΥΠΟΤΡΟΦΙΩΝ “Ο ΑΓΙΟΣ 
ΜΗΝΑΣ” ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥ- 
ΠΟΛΕΩΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 29 παράγρ. 2 και 59 παράγρ. 
2 του νόμου 590/1977 «Περί Καταστατικού Χάρτου της 
Εκκλησίας της Ελλάδος», 

2. Τις υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιε¬ 
ρών Κανόνων και των νόμων του Κράτους προς το 
Χριστεπώνυμον της Εκκλησίας πλήρωμα. 

3. Τις υψισταμένας Κοινωνικός και πνευματικός ανάγκας 
της Ιεράς Μητροπόλεως’Ελευθερουπόλεως. 

4. Την υπ’ αριθμ. 381/7.6.2006 Πρότασιν του Σεβασμιωτάτου 
Μητροπολίτου Ελευθερουπόλεως Χρυσοστόμου. 

5. Την από 10.7.2006 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 31.8.2006 Απόφασιν Αυτής, αποφασίζουμε: 

Συστήνεται στην Ιερά Μητρόπολη Ελευθερουπόλεως 

Εκκλησιαστικόν Ίδρυμα υπό την επωνυμία «ΕΚΚΛΗΣΙΑ¬ 
ΣΤΙΚΟΝ ΙΔΡΥΜΑ ΥΠΟΤΡΟΦΙΩΝ “Ο ΑΓΙΟΣ ΜΗΝΑΣ” ΤΗΣ 
ΙΕΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ», το οποίον 
θα λειτουργεί ως εξηρτημένη Υπηρεσία της Ιεράς Μητρο- 


2 Νοεμβρίου 2006 

πόλεως, αυτοτελούς διαχείρισης και μη κερδοσκοπικού 
χαρακτήρα, θα τελεί υπό τον έλεγχο και την εποπτείαν 
αυτής και θα εδρεύει στην πόλη της Ελευθερουπόλεως. 
Η οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«Ο ΑΓΙΟΣ ΜΗΝΑΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ 

Αρθρον1 
Ίδρυσις -Έδρα 

Συνιστάται εις την Ιερόν Μητρόπολιν Ελευθερουπόλεως 
ΕκκλησιαστικόνΊδρυμα υπό την επωνυμίαν «ΕΚΚΛΗΣΙΑΣΤΙ¬ 
ΚΟΝ ΙΔΡΥΜΑ ΥΠΟΤΡΟΦΙΩΝ Ό ΑΓΙΟΣ ΜΗΝΑΣ” ΤΗΣ ΙΕΡΑΣ 
ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ» με έδραν την πόλιν 
της Ελευθερουπόλεως. Το Ίδρυμα αυτό αποτελεί εξηρ¬ 
τημένη Υπηρεσία της Ιεράς Μητροπόλεως, αυτοτελούς 
διαχειρίσεως και μη κερδοσκοπικού χαρακτήρα. 

Αρθρον 2 
Σκοπός 

Σκοπός του «Εκκλησιαστικού Ιδρύματος Υποτροφιών» 
είναι η συμπαράστασις, υλική και πνευματική εις φοιτη- 
τάς, σπουδαστάς και μαθητάς της Ιεράς Μητροπόλεως 
Ελευθερουπόλεως. 

Αρθρον 3 

Διοικητικόν Συμβούλιον 

1. ΤοΊδρυμα διοικείται υπό Πενταμελούς Διοικητικού Συμ¬ 
βουλίου (Δ.Σ.) αποτελουμένου εκ των : 

α) Σεβασμιωτάτου Μητροπολίτου Ελευθερουπόλεως, ως 
Προέδρου. 

β) Του εκάστοτε Πρωτοσυγκέλλου η Γενικού Αρχιερατι¬ 
κού Επιτρόπου της Ιεράς Μητροπόλεως. 

γ) Του υπευθύνου των Οικονομικών Υπηρεσιών της Ιεράς 
Μητροπόλεως. 

δ) Ενός Νομικού, καί 

ε) Ενός Εκπαιδευτικού εκ της πόλεως Ελευθερουπόλε¬ 
ως. 

2. Τα μέλη του Δ.Σ. διορίζονται δια πράξεως του Μη¬ 
τροπολίτου επί τριετεί θητεία και το αξίωμά των είναι 
τιμητικόν και άμισθον. 

3. Κατά την πρώτην συνεδρίαν αυτού εκλέγει μεταξύ των 
μελών του τον Γραμματέα και τον Ταμίαν αυτού. 

Αρθρον 4 

Συνεδριάσεις - Αρμοδιότητες Δ. Σ. 

1. Το Διοικητικόν Συμβούλιον συνεδριάζει τακτικώς κατά 

το πρώτον δεκαπενθήμερον του Νοεμβρίου έκαστου έτους 
και εκτάκτως, όποτε παραστεί ανάγκη και πάντοτε κατόπιν 
προσκλήσεως του Σεβασμιωτάτου Προέδρου αυτού. 

2. Τό Διοικητικόν Συμβούλιον έχει τάς εξής αρμοδιότη¬ 
τας : 

α) Εγκρίνει τον ετήσιον Προϋπολογισμόν και Απολογι¬ 
σμόν του Ιδρύματος. 

β) Αποφασίζει διά το ύψος των εκάστοτε χορηγουμένων 
υποτροφιών σε σχέση με τον Προϋπολογισμόν. 

γ) Επιλέγει βάσει κριτηρίων τους υποτρόφους εκάστου 
έτους. 

δ) Αποφασίζει διά την διακοπήν υποτροφίας βάσει του 
άρθρου 9 του παρόντος 

ε) Επιλύει οιονδήποτε σχετικόν θέμα παρουσιάζεται. 

Άρθρον 5 
Τηρούμενα Βιβλία 

1. Το Ταμείον του Ιδρύματος αποτελεί κλάδον του Γ ενικού 
Φιλοπτώχου Ταμείου της Ιεράς Μητροπόλως και παρακο- 
λουθείται ετησίως δια ιδιαιτέρας Διαχειρίσεως Εσόδων 
- Εξόδων η οποία τίθεται εις την διάθεσιν του Διοικητικού 
Συμβουλίου εις εκάστην συνεδρίαν αυτού. 

2. Τα τηρούμενα Βιβλία του Ιδρύματος είναι: 

α) Βιβλίον Πρακτικών του Διοικητικού Συμβουλίου. 

β) Βιβλίον Πρωτοκόλλου. 

γ) Βιβλίον Αρχείου Υποτρόφων. 

δ) Αρχείον εγκριθέντων Προϋπολογισμών και Απολογι¬ 
σμών του Ιδρύματος. 

ε) Φάκελλος Αλληλογραφίας του Ιδρύματος. 

στ) Βιβλίον ακινήτων, άν υφίστανται ακίνητα. 

Άρθρον 6 

Δικαιούχοι 

Δικαιούχοι των υποτροφιών μπορούν να είναι τέκνα 
αναξιοπαθούντων γονέων, ορφανά και εμπερίστατα, 
καθώς επίσης και τέκνα οικονομικώς αδυνάμων η πο¬ 
λυτέκνων οικογενειών. Χορηγούνται δε ετησίως αι υπο- 
τροφίαι πρωτίστως εις φοιτητάς, δευτερευόντως εις 
σπουδαστάς και τέλος εις μαθητάς τους οποίους κρίνει 
καταλλήλους δια χορήγησιν το Διοικητικόν Συμβούλιον 
του Ιδρύματος. Ο αριθμός αυτών ορίζεται αρχικώς εις 
δέκα (10) και εφόσον ο τακτικός ετήσιος Προϋπολογι¬ 
σμός του Ιδρύματος το επιτρέπει, ο αριθμός των υπο¬ 
τρόφων αυξάνεται αναλόγως. 

Άρθρον 7 

Προϋποθέσεις χορηγίας 

1. Οι υποψήφιοι υπότροφοι υποχρεούνται να υποβάλουν 
μέσω της Ενορίας των εις την Ιεράν Μητρόπολιν Ελευθε- 
ρουπόλεως, το αργότερον έως της 30ης Οκτωβρίου εκά¬ 
στου έτους τα κάτωθι δικαιολογητικά : 

α) Αίτησιν μετά βιογραφικού σημειώματος. 

β) Τελευταίον Εκκαθαριστικόν Σημείωμα της Εφορείας 
των γονέων του. 

γ) Υπεύθυνον Δήλωσιν του αιτούντος ότι δεν έχει λάβει 
ούτε και πρόκειται να λάβη οιανδήποτε άλλην Δημοσίαν 
η εξ άλλου Ιδρύματος, υποτροφίαν δια την συγκεκριμένην 
περίοδον. 

δ) Βεβαίωσιν εγγραφής εις την Σχολήν (δια τους Φοιτη- 
τάς και Σπουδαστάς). 

ε) Δια τας περιπτώσεις Μεταπτυχακών Σπουδών, αντί- 
γραφον πτυχίου της Σχολής εκ της οποίας αποφοίτησε και 
βεβαίωσιν εγγραφής εις το Μεταπτυχιακόν Τμήμα. 

2. Τα ανωτέρω δικαιολογητικά θα υποβάλονται εις την 
Ιεράν Μητρόπολιν μέχρι της ως άνω καταληκτικής ημερο¬ 
μηνίας συνοδευόμενα με Συστατικήν επιστολήν του οικείου 
Εφημερίου εμφαίνουσαν την χρηστοήθειαν του υποψηφίου 
Υποτρόφου. 


Άρθρον 8 

Διάρκεια Υποτροφίας 

Ως αρχική διάρκεια της Υποτροφίας ορίζεται το εν (1) 
ακαδημαϊκόν έτος, δυναμένη να παραταθή ουχί όμως 
να υπερβή την καθορισμένην συνολικήν διάρκειαν των 
σπουδών δια την εκάστοτε Σχολήν. Δια την παράτασιν 
η μη της διάρκειας της Υποτροφίας αποφαίνεται το 
Διοικητικόν Συμβούλιον του Ιδρύματος. 

Άρθρον 9 

Διακοπή Υποτροφίας 

Η υποτροφία διακόπτεται εφ’ όσον ο υπότροφος : 
α) Περατώσει τας σπουδάς του. 
β) Διακόψει δια οιονδήποτε λόγον τας σπουδάς του. 
γ) Δεν παρουσιάζει πρόοδον εις τας σπουδάς του. 
δ) Δεν επιδεικνύει το πρέπον ήθος και γενικώτερον δεν 
τηρεί τους όρους του παρόντος Κανονισμού. 

Άρθρον10 

Υποχρεώσεις Υποτρόφων 

Ο κάθε υπότροφος οφείλει να επικοινωνή ο ίδιος προ¬ 
σωπικούς και τακτικώς μετά της Ιεράς Μητροπόλεως και 
να ενημερώνη δια την πορείαν και εξέλιξιν των σπουδών 
του. Επίσης έχει υποχρέωσιν να ενημερώνη δια πάσαν 
σχετικήν μεταβολήν. 

Άρθρον 11 

Πόροι του Ιδρύματος 
Οι πόροι του Ιδρύματος προέρχονται: 
α) Εξ εισφορών των Ιερών Ναών της Ιεράς Μητροπό¬ 
λως. 

β) Εκ Κρατικών και Λοιπών άλλων επιχορηγήσεων Νομι¬ 
κών ή Φυσικών Προσώπων, 
γ) Εκ Δωρεών ιδιωτών. 

δ) Εκ του Γενικού Φιλοπτώχου Ταμείου της I. Μητροπό¬ 
λεως. 

ε) Εκ διαφόρων λοιπών πηγών που δεν κατονομάζονται 
στον παρόντα Κανονισμόν καί προέρχονται από χρηστήν 
πηγήν. 

Άρθρον 12 

Το Ίδρυμα έχει ιδίαν σφραγίδαν, η οποία φέρει εις το 
κέντρον την εικόνα του Αγίου Μηνά και εις δύο επαλλή¬ 
λους κύκλους αναγράφονται οι φράσεις «ΙΕΡΑ ΜΗΤΡΟ- 
ΠΟΛΙΣ ΕΛΕΥΘΕΡΟΥΠΟΛΕΩΣ», «ΕΚΚΛΗΣΙΑΣΤΙΚΟΝ ΙΔΡΥΜΑ 
ΥΠΟΤΡΟΦΙΩΝ». 

Άρθρον13 

Τροποπο ίησις - Διάλυσις 

1. Τροποποίησις του παρόντος Κανονισμού γίνεται υπό 
της Ιεράς Συνόδου κατόπιν εισηγήσεως του Σεβασμιωτά- 
του Προέδρου και ομοφώνου αποφάσεως του Διοικητικού 
Συμβουλίου. 

2. Το Ίδρυμα διαλύεται αποφάσει της Ιεράς Συνόδου και 
κατόπιν ομοφώνου αποφάσεως του Δ.Σ. παρόντος και του 
Προέδρου, όταν δεν εκπληρώνει τους σκοπούς του ή κα¬ 
θίσταται ανέφικτος η λειτουργία αυτού. 

3. Εις περίπτωσιν διαλύσεως του Ιδρύματος, το υπόλοιπον 
του Ταμείου και τα έσοδα εκ Δωρεών και λοιπών Εισφορών 
περιέρχονται εις το Γ ενικόν Φιλόπτωχον Ταμείον της Ιεράς 
Μητροπόλεως. 

Άρθρον 14 

Η ισχύς του παρόντος Κανονισμού άρχεται από της 
δημοσιεύσεως αυτού εις το επίσημον δελτίον της Ιεράς 
Συνόδου της Εκκλησίας της Ελλάδος «ΕΚΚΛΗΣΙΑ» και εις 
την Εφημερίδα της Κυβερνήσεως. 

Άρθρον15 
Κάλυψις δαπάνης 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Ελευθερουπόλεως, το 
ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2006 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 4075 (2) 

Σύσταση Εκκλησιαστικού Ιδρύματος με την επωνυμία 
«ΤΑΜΕΙΟΝ ΑΓΑΠΗΣ ΚΑΙ ΑΛΛΗΛΕΓΓΥΗΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΥΡΟΥ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχοντας υπόψη : 

1. Τις διατάξεις των άρθρων 29 παραγρ. 2 και 59 παρα- 
γρ. 2 του νόμου 590/1977 «Περί Καταστατικού Χάρτου της 
Εκκλησίας της Ελλάδος», 

2. Τις υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμον της Εκκλησίας πλήρωμα. 

3. Τις υφιστάμενος Κοινωνικός και πνευματικός ανάγκας 
της Ιεράς Μητροπόλεως Σύρου, Τήνου, Ανδρου, Κέας και 
Μήλου. 

4. Την υπ’ αριθμ. 1675/6.6.2006 Πρότασιν του Σεβασμι- 
ωτάτου Μητροπολίτου Σύρου, Τήνου, Άνδρου, Κέας και 
Μήλου Δωροθέου. 

5. Την από 11.7.2006 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 7.9.2006 Απόφασιν Αυτής, αποφασίζουμε: 
Συστήνεται εις την Ιεράν Μητρόπολιν Σύρου, Τήνου, Ανδρου, 
Κέας και Μήλου ΕκκλησιαστικόνΊδρυμα υπό την επωνυμία 
«ΤΑΜΕΙΩΝ ΑΓΑΠΗΣ ΚΑΙ ΑΛΛΗΛΕΓΓΥΗΣ» ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΣΥΡΟΥ», το οποίον θα λειτουργεί ως εξηρτημένη 
Υπηρεσία της Ιεράς Μητροπόλεως, μη κερδοσκοπικού χα- 
ρακτήρος, υπό τον έλεγχον και την εποπτείαν αυτής και θα 
εδρεύει εις την Ερμού-πολιν Σύρου. Η οργάνωσις, διοίκησις, 
διαχείρισις και λειτουργία του Ιδρύματος τούτου θα διέπε- 
ται από τας διατάξεις του επομένου Κανονισμού. 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΥΑΓΟΥΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ 
ΤΗΝ ΕΠΩΝΥΜΙΑ «ΤΑΜΕΙΟΝ ΑΓΑΠΗΣ ΚΑΙ 

ΑΛΛΗΛΕΓΓΥΗΣ» ΤΗΣ ΙΕΡΑΣ ΜΗΤΡΟΠΟΛΕΩΣ ΣΥΡΟΥ 
ΚΕΦΑΛΑΙΟΝ Α' 

Σύστασις - Σκοπός 
Άρθρον1 

Εις την περιφέρεια της Ιεράς Μητροπόλεως Σύρου συνί- 
σταται ευαγές ΕκκλησιαστικόνΊδρυμα υπό την επωνυμίαν 
«ΤΑΜΕΙΟΝ ΑΓΑΠΗΣ ΚΑΙ ΑΛΛΗΛΕΓΓΥΗΣ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΣΥΡΟΥ». Το Ίδρυμα τούτο τελεί υπό την διοίκησιν 
και εποπτείαν της Ιεράς Μητροπόλεως Σύρου, αποτελεί δε 
ιδιαιτέραν Υπηρεσίαν αυτής αυτοτελούς διαχειρίσεως, μη 
κερδοσκοπικού χαρακτήρος και έχει έδραν την Ερμούπολιν 
της νήσου Σύρου. 

Άρθρον 2 

Σκοποί του Ιδρύματος είναι: 

α. Η παροχή πάσης υλικής βοήθειας εις εμπεριστάτους 


αδελφούς (δια της αγοράς τροφίμων, καυσίμου ύλης και 
πρώτων ειδών ανάγκης, πληρωμής ενοικίων και λογαριασμών 
Υπηρεσιών κοινής ωφελείας, εξόδων ιατροφαρμακευτικής 
και νοσοκομειακής περιθάλψεως, χειρουργικών επεμβάσεων, 
αγοράς τεχνικών εμφυτευμάτων προς αποκατάστασιν της 
υγιείας κ.α.) της Μητροπολιτικής Περιφέρειας Σύρου. 

β. Η αποφυλάκισις σωφρονισθέντων ανθρώπων, καθώς 
και η προστασία των οικογενειών των. 

γ. Η ηθική και υλική συμπαράστασις προσφυγών, οικονο¬ 
μικών μεταναστών, κακοποιηθεντων προσώπων, ομόδοξων, 
ετεροδόξων και αλλόδοξων. 

δ. Η υλική ενίσχυσις των Εκκλησιαστικών, Φιλανθρωπικών 
και Παιδαγωγικών Ιδρυμάτων, των Εκκλησιαστικών Κατα¬ 
σκηνώσεων, των Ιερών Μονών και των Ναών της Ιεράς 
Μητροπόλεως. 

ε. Η βράβευσις αριστούχων μαθητών, η οικονομική ενί- 
σχυσις απόρων φοιτητών και μαθητών, ως και η οικονομική 
επιχορήγησις εκπαιδευτικών δραστηριοτήτων, πρωτοβου¬ 
λιών και εκδρομών των Εκπαιδευτηρίων των νήσων της 
Μητροπολιτικής Περιφέρειας Σύρου. 

στ. Η εξυπηρέτησις των υλικών, ηθικών, εθνικών, κοινωνικών, 
ανθρωπαγωγικών και πνευματικών αναγκών του Πληρώματος 
της Ιεράς Μητροπόλεως δια της ανεγέρσεως, λειτουργίας η 
συντηρήσεως Εκκλησιαστικών Οικοτροφείων, Γηροκομείων, 
Ξενώνων φιλοξενίας απόρων και συνοδών ασθενών, Ξενώνων 
φιλοξενίας και αποκαταστάσεως κακοποιηθεντων προσώπων, 
θυμάτων συγχρόνου δουλεμπορίου και θυμάτων εξαρτησιο- 
γόνων ουσιών, Ασυλων, Παιδικών Σταθμών, Αιθουσών Διαλέ¬ 
ξεων, Βιβλιοθηκών, Πνευματικών Κέντρων, Κέντρων Νεότητος, 
Εργαστηρίων Δημιουργικής Απασχολήσεως και Εκφράσεως 
Παίδων, Θρησκευτικών και Εθνικών Μνημείων, ιστορικών Ιερών 
Μονών, Ενοριακών, Κοιμητηριακών και Ιδρυματικών Ναών, 
Ιερών Παρεκκλησίων και άλλων παρεμφερών έργων. 

ζ. Η παροχή ελληνοχριστιανικής διαφωτίσεως και πνευματι¬ 
κού καταρτισμού εις το Χριστεπώνυμον πλήρωμα της Μητρο- 
πολιτικής Περιφέρειας, δί εκδόσεων έντυπων και φυλλαδίων, 
παραγωγής δίσκων ψηφιακής τεχνολογίας, μαγνητοταινιών 
και βιντεοταινιών, εμπλουτισμού βιβλιοθηκών (Εκκλησιαστι¬ 
κών και Φιλανθρωπικών Ιδρυμάτων, Ενοριακών Πνευματικών 
και Νεανικών Κέντρων, Κατηχητικών Σχολείων, κ.α.), συστά- 
σεως και λειτουργίας Εκκλησιαστικών Βιβλιοπωλείων και 
Εκκλησιαστικών Ραδιοφωνικών Σταθμών, διοργανώσεως 
Συνεδρίων, μετακλήσεως διακεκριμένων ομιλητών κ.α. 

η. Η διάδοσις των πατρώων εκκλησιαστικών τεχνών και 
η διάσωσις εθνικών και εκκλησιαστικών κειμηλίων, δια της 
συστάσεως και λειτουργίας Εργαστηρίων Αγιογραφίας, 
Σχολών Βυζαντινής Μουσικής, Λαογραφικών Μουσείων, 
Εκκλησιαστικών Κειμηλιοφυλακείων, Ιστορικών Αρχείων, 
εκμαθήσεως παραδοσιακών χειροτεχνιών και εργόχειρων, 
διδασκαλίας παραδοσιακών χορών, κ.α. 

θ. Η ηθική και υλική ενίσχυσις απόρων η πολυτέκνων 
οικογενειών. 

ι. Η ενίσχυσις εράνων διενεργουμένων νομίμως, εορτίων 
εθιμικών προσφορών, προγραμμάτων και άλλων ενεργει¬ 
ών της Εκκλησίας δια φιλανθρωπικούς, κοινωνικούς και 
εθνικούς σκοπούς. 

ια. Η ενίσχυσις των εχόντων ανάγκην βοήθειας Ενοριακών 
Φιλόπτωχων Ταμείων. 

ιβ. Η υποστήριξις του εν γένει επιτελουμένου πολυσχι- 
δεστάτοι ποιμαντικού, πνευματικού, κοινωνικού, ανθρω- 
παγωγικού και φιλανθρωπικού έργου της πολυνησιακής 
Εκκλησίας της Σύρου 

ΚΕΦΑΛΑΙΟΝ Β' 

Διοίκησης - Πόροι 
Άρθρον 3 

1. Το «Ταμείον Αγάπης και Αλληλεγγύης» διοικείται υπό 

πενταμελούς Διοκητικού Συμβουλίου (Δ.Σ.) αποτελουμένου 
εκ του Μητροπολίτου Σύρου, ως Προέδρου και ετέρων τεσ¬ 
σάρων (4) Μελών, διοριζομένων υπό του Μητροπολίτου. 

2. Η θητεία των μελών του Δ.Σ. είναι τριετής, το αξίωμα 
των τυγχάνει τιμητικόν και άμισθον και δύνανται να επα- 
ναδιορισθούν μετά την λήξιν της θητείας των. Μέλος του 
Δ.Σ. εκλείπον η παραιτούμενον προ της λήξεως της θητείας 
του, αντικαθίσταται υπό του Μητροπολίτου. Μέλος απέχον 
αδικαιολογήτως εκ τριών συνεδριών του Δ.Σ. δύναται να 
αντικατασταθή υπό του Μητροπολίτου. 

Κατά τας συνεδρίας του Δ.Σ. απαρτία θεωρείται η παρου¬ 
σία οσωνδήποτε εκ των Μελών και αν παρευρίσκωνται. 

Άρθρον 4 

Πόροι του «Ταμείου Αγάπης και Αλληλεγγύης» είναι: 

α. Αι εισφοραί και οικονομικοί ενισχύσεις των Ενορια- 
κών Ιερών Ναών, αι οποίαί αναγράφονται ετησίως εις τους 
προϋπολογισμούς αυτών, ως και αι τοιαύται των Ιερών 
Μονών. 

β. Αι εξ ελευθέρας βουλήσεως προσφοραί του ιερού Κλή¬ 
ρου και των Μοναστικών Αδελφοτήτων. 

γ. Αι δωρεαί και αι προσφοραί φιλάνθρωπων αδελφών 
η Φιλανθρωπικών Οργανώσεων, Σωματείων, Συλλόγων, 
Ομίλων, Εταιρειών, Επιχειρήσεων και Νομικών Προσώπων 
Ιδιωτικού ή Δημοσίου Δικαίου. 

δ. Αι τυχόν κρατικοί επιχορηγήσεις. 

ε. Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλόπτωχου Ταμείου, αποδιδόμενον 
ανά τρίμηνον. 

στ. Τ ο προϊόν του ετησίως διενεργουμένου «Εράνου Αγά¬ 
πης και Φιλαδέλφειας» εις άπασαν την Μητροπολιτικήν 
Περιφέρειαν Σύρου. 

ζ. Το προϊόν διεξαγόμενων δισκοφοριών εις τας Ενορίας, 
προς ενίσχυσιν του επιτελουμένου φιλανθρωπικού έργου 
της Εκκλησίας. 

η. Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρει το Δ.Σ. και προέρχονται εκ νομίμου 
και χρηστής πηγής. 

ΚΕΦΑΛΑΙΩΝ Γ' 

Σύστασις Ενοριακών Φιλόπτωχων Ταμείων 

Άρθρον 5 

Προς ευχερεστέραν εκπλήρωσιν του σκοπού του «Τα¬ 
μείου Αγάπης και Αλληλεγγύης» συνίσταται παρ’ εκάστη 
Ενορία, άνω των πεντήκοντα οικογενειών, ειδικόν Ταμείον 
ονομαζόμενον «Ενοριακόν Φιλόπτωχον Ταμείον» με έδραν 
τον κεντρικόν Ναόν της Ενορίας. 

Αρθρον 6 

Έκαστον Ενοριακόν Φιλόπτωχον Ταμείον διοικείται υπό 
Διαχειριστικής Επιτροπής αποτελούμενης εκ : α) του Εφη¬ 
μερίου του Ναού, ως Προέδρου, β) ενός Εκκλησιαστικού 
Συμβούλου, ως Αντιπροέδρου και γ) τριών Μελών, διοριζο- 
μένων υπό του Μητροπολίτου, τη προτάσει του Εφημερίου. 
Ταμίαν και Γραμματέα της Επιτροπής εκλέγει αύτη κατά 
την πρώτην αυτής συνεδρίαν. 

Άρθρον 7 

Τα μέλη της Διαχειριστικής Επιτροπής των Ενοριακών 
Φιλόπτωχων Ταμείων διορίζονται επί τριετεί θητεία, του 
Μητροπολίτου δυναμένου και προ της λήξεως της θητείας 
αυτών να αντικαταστήση τα μέλη, τα οποία δια λόγους 
απασχολήσεως η υγείας η άλλης τινός αιτίας δεν δύναται 
να προσφέρουν τας υπηρεσίας των. Μετά την λήξιν της 
τριετούς αυτών θητείας τα μέλη των Ε.Φ.Τ. δύνανται να 
επαναδιορίζωνται 

Αρθρον 8 

Η Διαχειριστική Επιτροπή των Ε.Φ.Τ. συνέρχεται τακτικώς 


μεν άπαξ του μηνάς και επιλαμβάνεται των ενδιαφερουσών 
αυτήν υποθέσεων, εκτάκτως δε συγκαλείται όταν κληθή υπό 
του Προέδρου αυτής η ζητήσουν τούτο δύο μέλη της, τελεί 
δε εν απαρτία, εάν παρίστανται τρία τουλάχιστον μέλη και 
αποφασίζει δια σχετικής πλειοψηφίας των παρόντων, εν ισο- 
ψηφία δε, υπερισχύει η ψήφος του Προέδρου. Παν έγγραφον 
της Επιτροπής υπογράφεται υπό του Προέδρου. 

Πόροι των Ε.Φ.Τ 
Άρθρον 9 

Πόροι των Ενοριακών Φιλόπτωχων Ταμείων είναι: 
α. Αι προαιρετικοί εισφοραί των πιστών, 
β. Το προϊόν των κυτίων, τα οποία τοποθετούνται εις τους 
Ιερούς Ναούς με την ένδειξιν: «Υπέρ των πτωχών». 

γ. Το προϊόν εκ περιφοράς δίσκου υπέρ των πτωχών, 
κατόπιν εγκρίσεως της Ιερός Μητροπόλεως. 

δ. Αι τυχόν κρατικοί επιχορηγήσεις και δωρεαί φυσικών 
η νομικών προσώπων, κληρονομίαι και κληροδοσίαι. 
Άρθρον 10 

Οι πόροι των Ενοριακών Φιλόπτωχων Ταμείων διατίθε¬ 
νται: α. Προς περίθαλψιν πτωχών της Ενορίας, δια παροχής 
εις αυτούς τακτικού η εκτάκτου βοηθήματος, ειδών ενδύ- 
σεως, ιατρικής περιθάλψεως και φαρμάκων, 
β. Δϊ αγοράν βιβλίων, σχολικών ειδών και δια την παροχήν 
βοηθημάτων εις απόρους μαθητάς της Ενορίας, 
γ. Δι επισκέψεις εις τους φυλακισμένους και εις διαβιού- 
ντας εις ευαγή ιδρύματα προς ενίσχυσίν των. 

Εις περίπτωσιν κατά την οποίαν εις ένα Ιερόν Ναόν δεν 
υπάρχει κίνησις αναγκών και δεν παρέχονται βοηθήματα, 
δύναται το προϊόν των πόρων να αποστολή εις το «Ταμείον 
Αγάπης και Αλληλεγγύης» της Ιεράς Μητροπόλεως. 
Αρθρον 11 

Η εξακρίβωσις της οικονομικής καταστάσεως εκάστου 
ενδεούς Ενορίτου πρέπει να γίνεται κατά το δυνατόν 
ταχύτερον και μετά μεγίστης προσοχής και κατόπιν να 
εγγράφεται ούτος εις τα ειδικά βιβλία της Ενορίας, μετά 
σημειώσεως χρησίμων παρατηρήσεων. 

ΚΕΦΑΛΑΙΟΝ Δ' 

Διαχείρισις 
Άρθρον 12 

1. Η διαχείρισις του «Ταμείου Αγάπης και Αλληλεγγύης» 
και των Ενοριακών Φιλόπτωχων Ταμείων ενεργείται δια της 
τηρήσεως των ως κάτωθι βιβλίων και παραστατικών : 

α. Βιβλίου Ταμείου 

β. Διπλοτύπων Γραμματειών Εισπράξεων και Πληρωμών, 
δεόντως ηριθμημένων και τεθεωρημένων υπό της Ιεράς 
Μητροπόλεως, 

γ. Φακέλλου διαφυλάξεως διαχειριστικών στοιχείων, τι¬ 
μολογίων, αποδείξεων, κ.λ.π, 
δ. Βιβλίου Πρακτικών, τεθεωρημένου υπό της Ιεράς Μη¬ 
τροπόλεως και 

ε. Βιβλίου κινητής και ακινήτου περιουσίας, εάν υφίστα- 
ται. 

2. Αι εισπράξεις εκ των κυτίων και εκ των δίσκων θα 
καταμετρώνται εις ειδικόν Πρακτικόν Καταμετρήσεως, το 
οποίον θα υπογράφεται τουλάχιστον υπό δυο μελών του 
Δ.Σ. η της Δ.Ε. Αι εκδιδόμεναι αποδείξεις δια δωρεάς η 
προαιρετικός εισφοράς θα υπογράφωνται υπό του Προέ¬ 
δρου και του Ταμίου. 

Αρθρον13 

Κατά μήνα Δεκέμβριον συντάσσεται ο Προϋπολογισμός 
του επομένου έτους και κατά μήνα Ιανουάριον συντάσσεται 
ο Απολογισμός του διαρρεύσαντος έτους, αντίγραφα των 
οποίων υποβάλλονται εις το Μητροπολιτικόν Συμβούλιον 
προς έγκρισιν. 

Αρθρον 14 

Η χρηματική περιουσία εκάστου Ε.Φ.Τ. υπερβαίνουσα τα 

πεντακόσια (500) ΕΥΡΩ δέον όπως κατατίθεται επ’ ονόματι 
του Ε.Φ.Τ εις τίνα Τράπεζαν η Ταμιευτήριον. Δια πάσαν 
ανάληψιν απαιτείται απόφασις της Δ.Ε., κεκυρωμένη υπό 
της Ιερός Μητροπόλεως. 

ΚΕΦΑΛΑΙΟΝ Ε' 

Τελικαί Διατάξεις, Γενική Συνέλευσις και Λογοδοσία 

Άρθρον15 

Άπαξ του έτους συντάσσεταιΈκθεσις των Πεπραγμένων 
του «Ταμείου Αγάπης και Αλληλεγγύης», ως και των Ενο- 
ριακών Φιλόπτωχων Ταμείων, συνοδευομένη υπό σχετικού 
Πρακτικού, αμφοτέρων υποβαλλομένων προς έγκρισιν εις 
την Ιεράν Μητρόπολιν. 

Αρθρον 16 

α. Το «Ταμείον Αγάπης και Αλληλεγγύης» ανατίθεται υπό 
την κραταιάν προστασίαν της Μεγαλόχαρης Θεοτόκου, η 
Οποία είναι Προστάτις καιΈφορος της πολυνησιακής Ιεράς 
Μητροπόλεως Σύρου. 

β. Ωσαύτως δε η 1η Δεκεμβρίου, ημέρα μνήμης του Οσίου 
Φιλάρετου του Ελεήμονος ορίζεται ως ημέρα τιμής των 
εθελοντών και εθελοντριών εις τα έργα αγάπης της το¬ 
πικής Εκκλησίας. 

γ. 'Οθεν κατά τας ημέρας ταύτας δύνανται να τελεσθούν 
λατρευτικοί, τιμητικοί και άλλαι τινές εκδηλώσεις. 

Άρθρον17 

Το παρόν Εκκλησιαστικόν Ιδρυμα καταργείται υπό της 
Ιεράς Συνόδου, κατόπιν αποφάσεως του Δ.Σ., εγκρινομένης 
υπό του Μητροπολίτου. 

Άρθρον 18 

Το «Ταμείον Αγάπης και Αλληλεγγύης» φέρει ως σφρα¬ 
γίδα αυτήν της Ιεράς Μητροπόλεως, προστιθέμενου του 
τίτλου «Ταμείον Αγάπης και Αλληλεγγύης». 

Άρθρον 19 

Ο παρών Κανονισμός δύναται να τροποποιηθή και να 
συμπληρωθή υπό της Ιεράς Συνόδου, κατόπιν αιτιολογη¬ 
μένης προτάσεως του Προέδρου - Μητροπολίτου και της 
συμφώνου γνώμης του Διοικητικού Συμβουλίου. 

Άρθρον 20 

Η ισχύς του παρόντος Κανονισμού άρχεται από της 
δημοσιεύσεως αυτού εις το επίσημον δελτίον της Ιεράς 
Συνόδου της Εκκλησίας της Ελλάδος «ΕΚΚΛΗΣΙΑ» και εις 
την Εφημερίδα της Κυβερνήσεως. 

Άρθρον 21 
Κάλυψις δαπάνης 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Σύρου, το ύψος της 
οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2006 
Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 2972 (3) 

Σύσταση Εκκλησιαστικού Ιδρύματος με την επωνυμία «ΓΕ¬ 
ΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ 
ΤΗΣ ΙΕΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχοντας υπόψη: 

1. Τις Διατάξεις των άρθρων 29 παρ. 2 και 59 παρ. 2 του 
ν.590/1977 «Περί Κατασταστικού Χάρτου της Εκκλησίας 
της Ελλάδος». 


2. Τις υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμον της Εκκλησίας πλήρωμα. 

3. Τις υφισταμένας Κοινωνικός, Ποιμαντικός και Πνευματι¬ 
κός ανάγκας της Ιεράς Μητροπόλεως Ελευθερουπόλεως. 

4. Την υπ’ αριθμ. 381/7.6.2006 Πρότασιν του Σεβασμιωτά- 
του Μητροπολίτου Ελευθερουπόλεως Χρυσοστόμου. 

5. Την από 10.7.2006 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

8. Την από 31.8.2006 απόφασιν αυτής, αποφασίζουμε: 

Συστήνεται εις την Ιεράν Μητρόπολιν Ελευθερουπόλε¬ 
ως Εκκλησιαστικόν Ίδρυμα υπό την επωνυμίαν «ΓΕΝΙΚΟΝ 
ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ»», το οποίον 
θα λειτουργεί ως εξηρτημένη Υπηρεσία της Ιεράς Μητρο¬ 
πόλεως, αυτοτελούς διαχειρίσεως καί μή κερδοσκοπικού 
χαρακτήρος, υπό τον έλεγχον και εποπτείαν αυτής καί 
θα εδρεύει εις την πόλιν της Ελευθερουπόλεως. Η οργά- 
νωσις, διοίκησις, διαχείρισις και λειτουργία του Ιδρύμα¬ 
τος τούτου θα διέπεται από τας διατάξεις του επομένου 
Κανονισμού. 

ΚΑΝΟΝΙΣΜΟΣ 

Περί συστάσεως Εκκλησιαστικού Ιδρύματος, υπό την 
επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 

ΚΑΙ ΕΝΟΡΙΑΚΑ ΤΟΙΑΥΤΑ ΤΗΣ ΙΕΡΑΣ ΜΗΤΡΟΠΟΛΕΩΣ 
ΕΛΕΥΘΕΡΟΥΠΟΛΕΩΣ» 

ΚΕΦΑΛΑΙΟΝ Α' 

Ίδρυσις - Έδρα - Σκοπός 
Άρθρον1 

Εις την Ιεράν Μητρόπολιν Ελευθερουπόλεως, συνιστάται 
Εκκλησιαστικόν Ίδρυμα, υπό την επωνυμίαν «ΓΕΝΙΚΟΝ ΦΙ- 
ΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ ΤΗΣ ΙΕΡΑΣ 
ΜΗΤΡΟΠΟΛΕΩΣ ΕΛΕΥΘΕΡΟΥΠΟΛΕΩΣ». Τούτο αποτελεί 
ιδιαιτέραν Υπηρεσίαν της Ιεράς Μητροπόλεως, αυτοτελούς 
διαχειρίσεως και μη κερδοσκοπικού χαρακτήρος και εδρεύ¬ 
ει εις την πόλιν της Ελευθερουπόλεως και εις τα Γ ραφεία 
της Ιεράς Μητροπόλεως. 

Άρθρον 2 

Σκοπός του Ιδρύματος τούτου τυγχάνει η παροχή πάσης 
υλικής κ.λπ., βοήθειας εις τους δεομένους ταύτης απόρους 
της περιφερείας της Ιεράς Μητροπόλεως, είτε δια της 
απ’ ευθείας ικανοποιήσεως γενικωτέρων φιλανθρωπικών 
αναγκών, είτε δια της ενισχύσεως των κατά το άρθρον 12 
του παρόντος αναφερομένων περιπτώσεων. 

ΚΕΦΑΛΑΙΟΝ Β' 

Κεντρική Οργάνωσις Διοίκησις και Εκπροσώπησις 
του Γενικού Φιλόπτωχου Ταμείου (Γ.Φ.Τ) 
Άρθρον 3 

α) Το Γενικόν Φιλόπτωχον Ταμείον διοικείται υπό πε¬ 
νταμελούς Διοικητικού Συμβουλίου (Δ.Σ.), αποτελουμένου 
εκ του Μητροπολίτου, ως Προέδρου, του εκάστοτε Πρω- 
τοσυγκέλλου, ως αντιπροέδρου και τριών λαϊκών μελών, 
εξ αμφοτέρων των φύλων, επιλεγομένων υπό του Μητρο¬ 
πολίτου. 

β) Τα μέλη του Διοικητικού Συμβουλίου διορίζονται υπό 
του Μητροπολίτου επί διετεί θητεία. 

γ) Παν μέλος του Διοικητικού Συμβουλίου εκλείπον ή 
παραιτούμενον, αντικαθίσταται υπό του Μητροπολίτου. 
Τα συμπληρώσαντα διετεί θητείαν μέλη, δύνανται να επα- 
ναδιορισθούν. 

δ) Προτάσει, ομοίως, του Προέδρου του Διοικητικού Συμ¬ 
βουλίου του Γενικού Φιλόπτωχου Ταμείου και μετ’ ητιολο- 
γημένην απόφασιν αυτού, δύναται να αντικατασταθή μέλος 
αυτού και προ της λήξεως της θητείας του. 

ε) Παν μέλος, απέχον αδικαιολογήτως εκ τριών συνεδρι¬ 
άσεων του Διοικητικού Συμβουλίου, δύναται να αντικαθί¬ 
σταται υπό του Μητροπολίτου. 

Άρθρον 4 

Το Διοικητικόν Συμβουλών εκλέγει κατά την πρώτην 
Συνεδρίαν αυτού, μεταξύ των μελών του, ένα Ελεγκτήν 
και ένα Γραμματέα. Το Συμβούλιον συνέρχεται, τακτικώς 
μεν κατά δίμηνον, εκτάκτως δε, τη προσκλήσει του Προέ¬ 
δρου, ή τη αιτήσει τριών τουλάχιστον μελών αυτού. Προς 
ύπαρξιν απαρτίας, δέον να παρίστανται τρία τουλάχιστον 
μέλη του Δ.Σ., απαραιτήτως δε ο Πρόεδρος, ή ο νόμιμος 
αναπληρωτής αυτού. 

Το Συμβούλιον αποφασίζει, δια σχετικής πλειοψηφίας 
των παρόντων μελών. Εις περίπτωσιν ισοψηφίας υπερνικά 
η ψήφος του Προέδρου. 

Άρθρον 5 

Το Συμβούλιον αποφασίζει διά πάσαν υπόθεσιν αφορώ- 
σαν εις το Εκκλησιαστικόν Ίδρυμα. 

Ειδικώτερον: 

α) Ασκεί, διά του Προέδρου ή των προς τούτο εξουσιο- 
δοτουμένων μελών αυτού, εποπτείαν επί των Ενοριακών 
Φιλόπτωχων Ταμείων. 

β) Αναθέτει τον έλεγχον των Ενοριακών Φιλόπτωχων 
Ταμείων εις ειδικούς ελεγκτάς. 

γ) Μελετά και εγκρίνει διάφορα μέτρα υπέρ υλικής ενι- 
σχύσεως και ευοδώσεως των σκοπών αυτού. 

δ) Καταρτίζει τον ετήσιον προϋπολογισμόν των εσόδων 
και εξόδων, τον οποίον υποβάλλει προς έγκρισιν εις το 
Μητροπολιτικόν Συμβούλιον. 

ε) Ορίζει εκ των μελών αυτού εξελεγκτικήν Επιτροπήν του 
ετησίου απολογισμού του Γενικού Φιλόπτωχου Ταμείου. 

Άρθρον 6 

Ο Πρόεδρος του Δ.Σ 

Ο Πρόεδρος εκπροσωπεί το Γενικόν Φιλόπτωχον Τα- 
μείον, ως και τα Ενοριακά τοιαύτα, κατά πάσας τας έν- 
νομους αυτών σχέσεις και έναντι πόσης Αρχής. Καθορίζει 
τας εργασίας του Συμβουλίου και υπογράφει την σχετικήν 
αλληλογραφίαν. Ασκεί την επί των Ε. Φ. Τ. εποπτείαν. Λύει 
διαιτητικώς πάσαν ανωμαλίαν ή διαφοράν, μεταξύ των με¬ 
λών των Ενοριακών Φιλόπτωχων Επιτροπών, δυναμένην να 
διατάραξη αρμονικήν μετ’ αυτών συνεργασίαν. 

Άρθρον 7 

Ο Αντιπρόεδρος του Δ.Σ. 

Τον Πρόεδρον απάντα ή κωλυόμενον, αναπληροί ο Αντι¬ 
πρόεδρος ασκών πάντα, τα κατά το προηγούμενον άρθρον 
δικαιώματα του Προέδρου. 

Άρθρον 8 

Λογιστική Υπηρεσία 

α) Η λογιστική του Ταμείου υπηρεσία διεξάγεται, υπό 
υπαλλήλου, διοριζομένου υπό του Μητροπολίτου, επί συμ- 
βάσει αορίστου χρόνου και επί αποζημιώσει καθοριζομέ- 
νη υπό του Δ.Σ., συμφώνως προς την κειμενην εργατικήν 
νομοθεσίαν. 

β) Ο λογιστής εκδίδει, βάσει εγγράφων εντολών του Προ¬ 
έδρου, τα εντάλματα πληρωμής, τα γραμμάτια εισπράξεων 
και τηρεί τα οικεία λογιστικά βιβλία. 

γ) Ο λογιστής, από συμφώνου, μετά του ειδικού ταμίου, 
καταρτίζει, κατά μήνα κατάστασιν των εισπράξεων και των 
πληρωμών. 

δ) Ο λογιστής, εκτελών και χρέη γραμματέως του Δ.Σ., τη¬ 
ρεί τα Πρακτικά των Συνεδριάσεων αυτού, διεξάγει άπασαν 
την σχετικήν αλληλογραφίαν, καταρτίζει, κατ' έτος, λεπτο¬ 
μερή στατιστικήν του υπό των Ενοριακών και του Γ ενικού 
Φιλόπτωχου Ταμείου επιτελουμένου έργου και κρατεί την 


σφραγίδα του Γενικού Φιλόπτωχου Ταμείου. 

Άρθρον 9 

Περί Ελεγκτού και Ταμίου 

α) Ο Ελεγκτής Σύμβουλος, περί ου το άρθρον 3 του 
παρόντος, παρακολουθών την κίνησιν του ταμίου, ελέγχει 
κατά μήνα πάσας τας πράξεις αυτού, υπογράφων τα σχε¬ 
τικά παραστατικά ταμείου και το κλείσιμον του βιβλίου 
ταμείου κατά μήνα. 

β) Χρέη ειδικού ταμίου εκτελεί κληρικός ή λαϊκός υπάλ¬ 
ληλος, διοριζόμενος υπό του Μητροπολίτου, επί αποζημι¬ 
ώσει καθοριζομένη υπό του Δ.Σ. του Γενικού Φιλόπτωχου 
Ταμείου. Ο ειδικός ταμίας, ενεργεί πάσας τας εισπράξεις 
και πληρωμάς βάσει των υπό του Λογιστηρίου του Γ.Φ.Τ. 
εκδιδομένων γραμματίων εισπράξεων και ενταλμάτων πλη¬ 
ρωμών, τηρών ίδιον βιβλίον ταμείου. 

γ) Ο ειδικός ταμίας δύναται να έχει εις χείρας του ποσόν μέχρι 
πεντακόσιας (500) ευρώ δια τας τρέχουσας ανάγκας του ταμεί¬ 
ου. Αι πέραν του ορίου τούτου εισπράξεις δέον να κατατίθενται 
επ’ ονόματι του Γενικού Φιλόπτωχου Ταμείου εις Τράπεζαν. 

δ) Δια πάσαν ανάληψιν χρημάτων εκ των παρά Τραπέζαις 
διαθεσίμων του ταμείου, μη υπερβαίνουσαν τα 1.500 ευρώ, 
απαιτείται απόφασις του Προέδρου, άνω δε των 1.500 ευρώ 
απόφασις του Διοικητικού Συμβουλίου. 

Άρθρον10 

Κατόπιν αποφάσεως του Δ.Σ., δύναται, εφ’ όσον ήθελε 
κριθή σκόπιμον, να ανατεθή η διεξαγωγή της ταμειακής 
υπηρεσίας του Γενικού Φιλόπτωχου Ταμείου, εν μέρει η 
εν άλω, εις την Εθνικήν Τράπεζαν. 

ΚΕΦΑΛΑΙΟΝ Γ 

Πόροι Γενικού Φιλόπτωχου Ταμείου και 
διάθεσις αυτών 

Άρθρον 11 

Οι πόροι του Γενικού Φιλόπτωχου Ταμείου είναι: 
α) Τα εν τοις ετησίοις προϋπολογισμόίς των Ιερών Μονών 
και Ενοριακών Ναών της Μητροπόλεως, αναγραφόμενα 
κονδύλια. 

β) Ποσοστόν 10% εκ των εις χρήμα μηνιαίων προσόδων 
εκάστου Ενοριακού Φιλόπτωχου Ταμείου, 
γ) Επιχορηγήσεις παρά του Μητροπολίτου, 
δ) Προαιρετικοί εισφοραί και δωρεαί διαφόρων Φιλαν¬ 
θρωπικών Οργανώσεων και Φιλάνθρωπων, Κληρονομίαι, 
Κληροδοσίαι. 

ε) Εκ του Εράνου της «Ημέρας της Αγάπης» ποσοστόν 
65% εκ των εισπράξεων των Ε.Φ.Τ. 

στ) Τυχόν αρωγή του Δημοσίου και Νομικών Προσώπων 
Δημοσίου και Ιδιωτικού Δικαίου. 

Διάθεσις πόρων του Ιδρύματος 

Άρθρον 12 

Οι πόροι του Γ.Φ.Τ., διατίθενται υπέρ γενικωτέρων 
φιλανθρωπικών σκοπών ή δια την ενίσχυσιν των 
ασθενέστερων Ε.Φ.Τ. Ειδικώτερον: 

α) Υπέρ αποφυλακίσεως κρατουμένων συνανθρώπων μας 
δια χρέη, δια της πληρωμής των χρεών αυτών συμφώνως 
προς την Ευαγγελικήν επιταγήν (Ματθ. 25, 42-46). 

β) Παροχή χρηματικών βοηθημάτων εις ασθενείς 
νοσηλευόμενους εις Άσυλα, ως και εις άλλα εμπερίστατα 
άτομα κατά την κρίσιν του Συμβουλίου. 

γ) Δια την οικονομικήν ενίσχυσιν απόρων μαθητών και 
φοιτητών. 

δ) Επιχορηγήσεις εις ανεγνωρισμένα Φιλανθρωπικά 
Εκπαιδευτικά Ιδρύματα και Σωματεία, και 
ε) Αρωγή εις διαφόρους εκτάκτους περιστάσεις και εις 
πενθούντας. 

Άρθρον 13 

Ο Πρόεδρος, δύναται, άνευ αποφάσεως του Συμβουλίου, 

να παρέχη χρηματικήν ενίσχυσιν εκ του Γ.Φ.Τ. εις μεν τα 
Ενοριακά Φιλανθρωπικά Ταμεία, ή Φιλανθρωπικά Ιδρύματα 
και Σωματεία μέχρι 600 ευρώ, εις ιδιώτας δε μέχρι 300 
ευρώ. 

Άρθρον 14 

Το Συμβούλιον δύναται να ανάθεση εις τινά εκ των μελών 
αυτού την εξακρίβωσιν της αλήθειας δια τους ισχυρισμούς 
του αιτούντος την αρωγήν. Το αυτό δύναται να διενεργηθή 
και υπό υπαλλήλων της Ιεράς Μητροπόλεως. 

ΚΕΦΑΛΑΙΟΝ Δ' 

Συγκρότησις, Οργάνωσις και Διοίκησις των Ενοριακών 
Φιλόπτωχων Ταμείων 

Άρθρον15 

Προς ευχερεστέραν εκπλήρωσιν των σκοπών του 
Ιδρύματος, συνιστάται παρ’ εκάστη Ενορία, ειδικόν Ταμείον, 
ονομαζόμενον «ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ». 

Αρθρον 16 

α) Έκαστον Ενοριακόν Φιλόπτωχον Ταμείον διοικείται 
υπό πενταμελούς Ενοριακής Φιλόπτωχου Επιτροπής (Ε.Φ.Ε), 
συγκροτούμενης κατά διετίαν και αποτελούμενης εξ ενός 
Εφημερίου, ως Προέδρου, ενός Εκκλησιαστικού Συμβούλου 
και τριών κυριών η δεσποινίδων της Ενορίας. 

β) Ο Εφημέριος εκλέγεται υπό της Ιεράς Μητροπόλεως, 
μεταξύ των παρ’ εκάστω Ναώ Εφημερίων. Ο Εκκλησιαστικός 
Σύμβουλος, υποδεικνύεται υπό του Εκκλησιαστικού Συμβου¬ 
λίου και διορίζεται υπό του Μητροπολίτου. Αι δε κυρίαι και 
δεσποινίδες διορίζονται ωσαύτως υπό του Μητροπολίτου, 
τη προτάσει του Εφημερίου Προέδρου. 

γ) Ο Πρόεδρος και τα μέλη της Ενοριακής Φιλόπτωχου 
Επιτροπής δύνανται να αντικατασταθούν και προ της λή- 
ξεως διετίας, είτε παραιτούμενοι οικειοθελώς, είτε μετ’ 
απόφασιν του Μητροπολίτου, εφ’ όσον συντρέχουσιν ει¬ 
δικοί λόγοι. 

δ) Τα μέλη της Ε.Φ. Επιτροπής μετά την λήξιν της θητείας 
δύνανται να επαναδιορισθούν. 

ε) Μέλος της Επιτροπής απέχον αδικαιολογήτους επί 
δυο μήνας εκ των εργασιών αυτής θεωρείται αυτοδικαίως 
παραιτηθέν. 

Άρθρον17 

Η Ε.Φ.Ε. προς ευχερεστέραν εκτέλεσιν του έργου της, 
καταρτίζει ειδικός υποεπιτροπάς, υπό ιδίαν ευθύνην. 

Αρθρον 18 

Η Επιτροπή, κατά την πρώτην αυτής, από της συγκροτή- 
σεως της Συνεδρίαν, εκλέγει εκ των μελών της, ένα ταμίαν 
και ένα γραμματέα. Γραμματεύς, δύναται να προσλαμβάνε¬ 
ται αμισθί και εκτός της Επιτροπής, αλλά πάντως ενορίτης. 
Ο Γραμματεύς τηρεί τα Πρακτικά των Συνεδριάσεων της 
Ενοριακής Φιλόπτωχου Επιτροπής, το Βιβλίον Απόρων και 
διεξάγει την σχετικήν αλληλογραφίαν, υπό την εποπτείαν 
και ευθύνην του Προέδρου. 

Άρθρον 19 

α) Η Ενοριακή Φιλόπτωχος Επιτροπή συνέρχεται άπαξ 
τουλάχιστον, κατά το πρώτον δεκαήμερον εκάστου μηνός 
και επιλαμβάνεται των ιδιαιτέρου ενδιαφέροντος υποθέ¬ 
σεων, ιδία δε ελέγχει τους υπό του ταμίου τιθεμένους υπ’ 
όψιν αυτής πίνακας, των κατά τον προηγούμενον μήνα ει- 
σπραχθέντων και δα-πανηθέντων, αντίγραφον των οποίων 
υποβάλλεται εις το Γ ενικόν Φιλόπτωχον Ταμείον. Εκτάκτως 
συγκαλείται, τη προσκλήσει του Προέδρου ή αιτήσει δυο 
εκ των μελών αυτής. 

β) Η Επιτροπή ευρίσκεται εν απαρτία, παρόντων τριών 
τουλάχιστων μελών και αποφασίζει, δια σχετικής πλειο- 
ψηφίας των παρόντων και εν ισοψηφία νικά η ψήφος του 
Προέδρου. Εάν, μετά γενομένην πρόσκλησιν, δεν ευρέθη 


εν απαρτία, συνέρχεται μετά δυο ημέρας από της μαται- 
ωθείσης συνεδρίας και αποφασίζει εγκύρως, παρόντων, 
του Προέδρου απαραιτήτως και οσωνδήποτε μελών αυτής, 
πάντως όμως ουχί ολιγώτερων των δυο και επί θέματος, 
ουχί ετέρου του εν τη ματαιωθείση συνεδριάσει ορισθέ- 
ντος. Αι προσκλήσεις εις συνεδρίας τακτικός ή εκτάκτους, 
γίνονται πάντοτε γραπτώς. 

Άρθρον 20 

Αι συμφώνως τω άρθρω 16 του παρόντος, Επίτροποί των 
Ενοριακών Φιλόπτωχων Ταμείων, συγκροτούσιν ετησίως τα¬ 
κτικήν Γ ενικήν Συνέλευσιν, υπό την προεδρίαν του Μητροπολί¬ 
του η του αντιπροσώπου αυτού, προς εξέτασιν του καθ’ όλου 
Φιλανθρωπικού έργου και της διοργανώσεως αυτού. Τοιαύται 
συνελεύσεις, δύνανται να συγκροτούνται και εκτάκτως, οσάκις 
παρίστανται ανάγκαι. 

Πόροι των Ενοριακών Φιλόπτωχων Ταμείων και διάθεσις 
αυτών 

Άρθρον 21 

Πόροι του Ενοριακού Φιλόπτωχου Ταμείου είναι: 

α) Ειδικόν επίδομα του οικείου Ναού, ουχί κατώτερον του 
1/5 του εκ των διαφόρων Ιεροτελεστιών, Γάμων, Βαπτίσεων, 
Κηδειών και Μνημοσυνών, εισπραττομένου ποσού. 

β) Αι εισπράξεις εκ του υπέρ των πτωχών κυτίου, τοποθε- 
τουμένου εις σταθεράν θέσιν εν τω Ναώ και αι εισπράξεις 
εκ του περιαγομένου υπό των κυριών κατά τάς λατρευτικός 
συνάξεις Δίσκου, υπέρ του Ε.Φ.Τ. 

γ) Αι προαιρετικοί τακτικοί η έκτακτοι εισφοραί των πι¬ 
στών, 

δ) Κληρονομίαι ή Κληροδοσίαι φιλάνθρωπων. 

ε) Αι εκ των διαφόρων άλλων μέτρων της Επιτροπής 
προερχόμενοι εισπράξεις και ποσοστόν 35% εκ του ετησίου 
εράνου της «ΗΜΕΡΑΣ ΤΗΣ ΑΓΑΠΗΣ», οριζόμενης εκάστοτε 
υπό του Μητροπολίτου, προ της Εορτής των Χριστουγέν¬ 
νων, 

στ) Τυχόν αρωγή του Δημοσίου ή Νομικού Προσώπου 
Δημοσίου ή Ιδιωτικού Δικαίου ή κονδύλια της Ευρωπαϊκής 
Ενώσεως. 

ζ) Εκ των εις χρήμα μηνιαίων προσόδων των Ε.Φ.Τ. ποσο¬ 
στόν 10% καταβάλλεται εις το Γ ενικόν Φιλόπτωχον Ταμείον 
κατά τριμηνίαν και επί αποδείξει. 

Άρθρον 22 

Αι εισπράξεις εκ Δίσκων δέον να καταμετρώνται αμέσως, 
να αναγράφηται δε το ποσόν εις διπλότυπον, εις το οποίον 
θα υπογράφουν δυο μέλη του Ε.Φ.Τ., ως και ο Πρόεδρος 
αυτού, η εν απουσία του, εις Ιερεύς.Το διπλότυπον, μετά 
των χρημάτων, αποστέλλεται αμέσως εις τον ταμίαν, προς 
καταχώρησιν εις το βιβλίον εισπράξεων. 

Άρθρον 23 

Εάν εν τινι Ενορία υπάρχει Φιλανθρωπικόν τι Σωματείον ή 
Ίδρυμα ανεγνωρισμένον, το Ε.Φ.Τ. συνεργάζεται μετ’ αυτού, 
προς τελεσφορωτέραν περίθαλψιν των απόρων. 

Άρθρον 24 

Οι πόροι του Ε.Φ.Τ. διατίθενται προς περίθαλψιν των 
πτωχών της Ενορίας, των μονίμως εν αυτή κατοικούντων 
ή προσωρινώς διαμενόντων, δια παροχής: 

1) Τακτικού ή εκτάκτου βοηθήματος, εις χρήμα. 

2) Ενδυμάτων. 

3) Φαρμάκων και ιατρικής περιθάλψεως. 

4) Εισαγωγής των εχόντων ανάγκην εις Άσυλα και Ιδρύ¬ 
ματα. 

5) Βιβλίων σχολικών, τετραδίων προς τους μαθητάς ή 
μαθήτριας των Δημοσίων ή Κατηχητικών Σχολείων ή χρη¬ 
ματικών βοηθημάτων προς εγγραφήν αυτών,και 

6) Οιασδήποτε άλλης μερίμνης περί των ενδεών και των 

ορφανών ή προς εύρεσιν εργασίας των στερούμενων τοι- 
αύτης. 

Άρθρον 25 

Η απορία εκάστου προσώπου πρέπει να εξακριβούται, 
ως οίον τε αυστηρώς και είτα να γίνεται εγγραφή αυτού 
εις ειδικόν βιβλίον. 

Αρθρον 26 

Περί της παροχής βοήθειας εις χρήμα ή εις είδη, αποφα¬ 
σίζει η Επιτροπή, δια σχετικής πλειοψηφίας αυτής, εφαρμο¬ 
ζόμενων των περί απαρτίας διατάξεων, του άρθρου 18 του 
παρόντος Κανονισμού. Κατόπιν της αποφάσεως ταύτης, ο 
ταμίας ενεργεί την πληρωμήν, βάσει εντολών του Προέ¬ 
δρου, αναγραφών το επώνυμον του βοηθούμενου, την διεύ- 
θυνσιν της κατοικίας αυτού και το ποσόν του βοηθήματος, 
λαμβάνων τας σχετικός των βοηθημάτων αποδείξεις. 

Αρθρον 27 

Εάν η χρηματική περιουσία εκάστου Φιλόπτωχου Ταμείου, 
υπερβαίνει τα πεντακόσια (500) Ευρώ, δέον να κατατίθεται, 
επ’ ονόματι του Ε.Φ.Τ. εις την Τράπεζαν, τη εγκρίσει του 
Δ.Σ. του Γενικού Φιλόπτωχου Ταμείου. Δια πάσαν ανάληψιν, 
απαιτείται απόφασις της Ενοριακής Φιλόπτωχου Επιτροπής, 
κεκυρωμένη υπό της Ιεράς Μητροπόλεως. 

Αρθρον 28 

Κατά μήνα Ιανουάριον συντάσσεται υπό της Ε.Φ.Ε ο απο¬ 
λογισμός του παρελθόντος έτους, ο οποίος εκτίθεται εις 
την θύραν του Ιερού Ναού κατά το δεύτερον δεκαπενθή¬ 
μερον του Ιανουάριου και επί δέκα ημέρας. Αντίγραφον 
δε τούτου υποβάλλεται μετά σχετικής εκθέσεως μέχρι 
τέλους Ιανουάριου, εις το Γενικόν Φιλόπτωχον Ταμείον 
δια τα περαιτέρω. 

ΚΕΦΑΛΑΙΩΝ Ε' 

Γενικαί Συνελεύσεις - Λογοδοσία 

Αρθρον 29 

Η Γενική Συνέλευσις του Ιδρύματος, συνέρχεται τακτι- 
κώς μεν άπαξ του έτους και κατά μήνα Μάρτιον και μετά 
την συγκέντρωσιν των κατά το άρθρον 28 του παρόντος 
απολογισμών των Ε.Φ.Τ., εκτάκτως δε τη προσκλήσει του 
Προέδρου Μητροπολίτου ή τη αιτήσει του ενός πέμπτου 
(1/5) του όλου αριθμού, των εν τη Ιερά Μητροπόλει Ε.Φ.Τ. 

Προς ύπαρξιν απαρτίας, απαιτείται να αντιπροσωπεύηται 
το εν τρίτον (1/3) του όλου αριθμού των Ενοριακών Φιλό¬ 
πτωχων Επιτροπών. Εάν κατά την ορισθείσαν ημέραν δεν 
υφίσταται απαρτία, η Γ ενική Συνέλευσις συνέρχεται εντός 
δεκαήμερου και αποφασίζει εγκύρως παρόντων οσωνδή- 
ποτε μελών. 

Αρθρον 30 

Εις την κατά το προηγούμενον άρθρον συγκαλουμένην 
συνέλευσιν, αναγινώσκεται η έκθεσις πεπραγμένων του 
Συμβουλίου, περί του εν γένει επιτελεσθεντος υπό του 
Γ ενικού Φιλόπτωχου Ταμείου και των Ενοριακών τοιούτων 
έργου και της διαχειρίσεως των, των μετεχόντων, δικαι- 
ουμένων όπως εκφέρωσι τυχόν παρατηρήσεις επ’ αυτών 


και συντάσσεται σχετικόν πρακτικόν, περί εγκρίσεως ή 
μη τούτων. 

Αρθρον 31 

Άπαντα τα Ενοριακά Φιλόπτωχα Ταμεία διοικούνται και εκ¬ 
προσωπούνται υπό του Γ ενικού Φιλόπτωχου Ταμείου, εδρεύ- 
οντος εν Ελευθερουπόλει και εν τη Ιερά Μητροπόλει. 

ΚΕΦΑΛΑΙΩΝ ΣΤ' 

Τελικαί διατάξεις 

Αρθρον 32 

Σφραγίς του Γ.Φ.Τ. και των Ε.Φ.Τ. 

1. Το Γενικόν Φιλόπτωχον Ταμείον έχει ιδίαν σφραγίδα 
φέρουσαν εις το μέσον την εικόνα του Αγίου Ιωάννου του 
Ελεήμονος και πέριξ τας φράσεις : «ΙΕΡΑ ΜΗΤΡΩΠΩΛΙΣ 
ΕΛΕΥΘΕΡΩΥΠΩΛΕΩΣ ΤΕΝΙΚΩΝ ΦΙΛΩΠΤΩΧΩΝ ΤΑΜΕΙΩΝ»». 

2. Τα Ενοριακά Φιλόπτωχα Ταμεία έχουν ιδία σφραγίδα 
φέρουσαν εις το μέσον την εικόνα του Ιερού Ναού καί πέ¬ 
ριξ τας φράσεις: «ΙΕΡΑ ΜΗΤΡΩΠΩΛΙΣ ΕΛΕΥΘΕΡΩΥΠΩΛΕΩΣ 
ΈΝΩΡΙΑΚΩΝ ΦΙΛΩΠΤΩΧΩΝ ΤΑΜΕΙΩΝ ΙΕΡΩΥ ΝΑΩΥ «». 

Αρθρον 33 

Το Ίδρυμα διαλύεται αποφάσει της Ιεράς Συνόδου και 
κατόπιν ητιολογημένης αποφάσεως της Γ ενικής Συνελεύσε- 
ως, ειδικώς προς τον σκοπόν τούτον συγκαλουμένης, όταν 
δεν εκπληρώνει τους σκοπούς αυτού και καθίσταται ανέ¬ 
φικτος η λειτουργία του. Μετά την διάλυσιν του Ιδρύματος 
η περιουσία αυτού περιέρχεται εις τι των Φιλανθρωπικών 
Ιδρυμάτων της Ιεράς Μητροπόλεως οριζόμενον υπό του 
Μητροπολίτου. 

Άρθρον 34 

1. Η ισχύς του παρόντος Κανονισμού άρχεται από της 
δημοσιεύσεως αυτού εις την εφημερίδα της Κυβερνήσεως 
και εις το περιοδικόν «ΕΚΚΛΗΣΙΑ». 

2. Ω παρών Κανονισμός, τροποποιείται υπό της Ιεράς 
Συνόδου, κατόπιν ομοφώνου αποφάσεως των μελών του 
Δ.Σ. του Γενικού Φιλόπτωχου Ταμείου. 

3. Τα από της συστάσεως της Ιεράς Μητροπόλεως Ελευ- 
θερουπόλεως και εφ’ εξής εισπραχθέντα ποσά, δια τας ως 
άνω αιτίας και τα δικαιολογητικά -δαπανών των, περιέρ¬ 
χονται εις το συνιστώμενον Ίδρυμα. 

Αρθρον 35 

Από τας διατάξεις του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιεράς Μητροπόλεως το ύψος της οποίας 
δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2006 
Ω Πρόεδρος 

1· Ω Αθηνών ΧΡΙΣΤΩΔΩΥΛΩΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ·αΓ - 6-ιτΐ3ίΙ: »θ1)ΐίΐ35ί6Γ@θ1.ί|Γ 




